Pedro Delgado
<s>Pedro Delgado (; 16. april 1960). je bivši španski profesionalni biciklista.</s><s>Najveći uspeh ostvario je 1988. godine kada je osvojio Tur de Frans.</s><s>Pored Tura, dvaput je osvojio Vuelta a Espanju.</s><s>Delgado je bio dobar brdaš, vozio je agresivno, čime je sticao mnogo navijača.</s><s>Forma mu je bila promenjiva, od etapa na kojima je agresivnom vožnjom sticao veliku prednost, do etapa na kojima je otpadao i gubio mnogo vremena.</s>

<s>Karijera</s>

<s>Delgado je počeo karijeru 1982. godine i prve sezone vozio je samo po Španiji i zabeležio je tri pobede.</s><s>1983. osvojio je Vuelta Aragon trku, nakon čega je vozio Tur de Frans po prvi put.</s><s>To je bio i prvi put da njegov tim, Rejnolds, učestvuje na Turu.</s><s>Delgado je bio mladi vozač, a Anhel Arojo je bio zvezda tima.</s><s>Te godine, Tur je imao četiri hronometra i prolog (mini hronometar), kao i šest brdskih etapa, što je bilo dovoljno prilika da pokaže svoj talenat.</s><s>Nakon etape 17, Delgado je bio drugi, minut iza Lorana Finjona, još jednog 23-godišnjaka koji je tada takođe vozio Tur prvi put.</s><s>Delgado je popio pokvareni milk šejk, koji mu je izazvao probleme sa stomakom tokom etape 18 i izgubio je 25 minuta i prvu šansu da osvoji Tur.</s><s>Na kraju je završio na 15 mestu.</s><s>1984. nije zabeležio nijednu pobedu, a 1985. se vratio u velikom stilu i osvojio je Vuelta a Espanju, uz jednu etapnu pobedu.</s><s>Drugu pobedu u sezoni ostvario je na Tur de Fransu, gde je pobedio na etapi 17, a u generalnom plasmanu završio je na šestom mestu.</s><s>Na narednu pobedu čekao je godinu dana, kada je 1986. pobedio na etapi 12 na Tur de Fransu, ali nije uspio da ga završi.</s>

<s>1987</s>

<s>Prvu pobedu 1987. ostvario je na trci u Kordobi, nakon čega je osvojio četvrto mesto na Vuelta a Espanji.</s><s>Na Tur de Fransu, vodio je epsku borbu sa Stivenom Roučem, koja je rešena u Roučovu korist na zadnjoj etapi, na hronometru.</s><s>Na kraju, razlika je bila samo 40 sekundi.</s><s>Delgado je bio treći najbolji hronometraš te godine, ali Rouč je bio bolji i svi su to znali.</s><s>Nakon Tura, osvojio je trku u Holandiji, dok je na Vuelta Kataloniji završio na sedmom mestu.</s>

<s>1988</s>

<s>1988.</s><s>Delgado je vozio Điro d'Italiju i Tur de Frans.</s><s>Na Điru je završio na sedmom mestu, a Tur je osvojio sa velikom razlikom.</s><s>Ipak, Tur nije bio lak za njega.</s><s>Nakon etape 17, televizija Antena 2, objavila je vest da je Delgado bio pozitivan na doping testu.</s><s>Direktor tima Rejnolds, obavešten je nekoliko sati kasnije i organizator tura mu je savetovao da Delgado napusti Tur.</s><s>Narednog jutra, primili su zvaničnu informaciju u supstanci koju je Delgado koristio, ona nije bila na listi nedozvoljenih i Delgado je mogao da nastavi trku, sa čim se nisu slagali pojedini vozači ni direktor Tura, koji je izjavio da je posramljen.</s><s>Delgado je pobedio na Turu sa sedam minuta ispred Stivena Roksa, uz dve etapne pobede.</s><s>Bio je testiran nakon svake etape.</s>

<s>1989</s>

<s>1989. ostvario je nekoliko pobeda u Španiji, pre nego što je dominantno osvojio Vuelta a Espanju po drugi put, uz tri etapne pobede.</s>

<s>Delgado nije osvojio Tur 1989. ali je priredio spektakulatan Tur.</s><s>Na prolog je kasnio 2 minuta i 40 sekundi i na njemu je izgubio 14 sekundi i postao je jedini trenutni pobednik koji je start druge etape čekao sa zadnjeg mesta.</s><s>Kasnije je rekao da je noć pre prologa bio nervozan i da nije spavao.</s><s>Narednog dana bile su dve etape.</s><s>Na drugoj, ekipnom hronometru, Delgado je otpao od suvozača, koji ga nisu čekali i završio je sa preko četiri minuta zaostatka.</s><s>Na kraju druge etape, bio je zadnji, sa sedam minuta iza najbolje plasiranog od favorita, Lorana Finjona.</s><s>U nastavku Tura vozio je agresivno i napadački.</s><s>Na petoj etapi, hronometru dugom 73 kilometra, Delgado je završio na drugom mestu, 23 sekunde iza impresivnog Grega Lemonda.</s><s>U naredne dve etape, vratio je četiri minuta i popeo se do četvrtog mesta.</s><s>Nakon etape 17, Delgado se popeo na treće mesto, sa minut i po iza Lemonda i 1'55" iza Finjona, delovalo je da može da se iključi u borbu za osvajanje, ali nije mogao da nadoknadi mnogo izgubljenog vremena u prvim etapama i borba se svela na Lemonda i Finjona.</s>

<s>1990—1994</s>

<s>1990.</s><s>Delgado je osvojio drugo mesto na Vuelta a Espanji i četvrto na Tur de Fransu.</s><s>Do kraja karijere nije zabeležio nijednu veliku pobedu, a osvojio je treće mesto na Vuelti 1992. i 1994.</s><s>Na Tur de Fransu je završio među prvih deset na naredna tri učešća, a zadnje mu je bilo 1993. kada je završio na devetom mestu.</s>

<s>Karijeru je završio 1994. godine, a trenutno radi kao sportski komentator na televiziji Espanjola.</s>

<s>2011. godine, vozio je opet i osvojio je trku Kriterijum Valensije.</s>

<s>Bio je inspiracija za ime škotskom rok benda, Delgados.</s>

<s>Vidi još</s>

<s>Tur de Frans
 Vuelta a Espanja</s>

<s>Spoljašnje veze</s>

<s>Profil na biciklističkoj arhivi
 Zvanični internet sajt
 Rezultati Pedra Delgada na Tur de Fransu</s>

<s>Španski biciklisti
Pobjednici Tour de Francea
Pobjednici Vuelta a Españe</s>

